उत्कतसना योगा (कु्र्सी की शेप वाला योग)- यह योग भी आपके पेट को कम करने का काम करता है। इस आसन में आपके शरीर को कुर्सी की शेप में करना होता है और इससे ना सिर्फ वजन कम होता है बल्कि शरीर के अन्य अंगों पर भी अच्छा असर पड़ता है। यह योग करने के लिए सबसे पहले सीधे खड़े हो जाएं और उसके बाद अपने शरीर को कुर्सी की तरह कर लें यानि अपने हिप्स को नीचे करते घुटने की सीध में मोड लें। उसके बाद अपने दोनों हाथों को ऊपर की तरफ सीधे कर लें। उसके बाद लंबी सांस लेते हुए कुछ देर तक इसी स्थिति में रहे और जितनी देर आप कर सकें, उतनी ही देर करें। हालांकि अगर आपके घुटनों में कोई दिक्कत है तो आपको ये आसन नहीं करना चाहिए।